Etelä-Karjalan hyvinvointialueen vanhusneuvoston ja vammaisneuvoston etätyöpajat helmikuussa

​​Kutsumme kuntien vanhus- ja vammaisneuvostojen sekä eläkeläis-, vanhus- ja vammaisjärjestöjen toimijat työstämään kanssamme hyvinvointialueen vanhusneuvoston ja vammaisneuvoston perustamista yhteisiin etätyöpajoihin.

Hyvinvointialueen tulee perustaa nuorisovaltuusto, vanhusneuvosto sekä vammaisneuvosto käsittelemään näille kohderyhmille keskeisiä asioita. Lainsäädännön mukaan vaikuttamistoimielinten jäsenet valitaan hyvinvointialueen kunnissa toimivien vastaavien vaikuttamistoimielinten jäsenistä siten, että kustakin vaikuttamistoimielimestä valitaan vähintään yksi edustaja. Muilta osin jäsenmäärä, kokoonpano, toimikauden pituus ja esimerkiksi toimintatavat jäävät hyvinvointialueen päätettäväksi. Aluehallitus asettaa hyvinvointialueen vaikuttamistoimielimet kevään 2022 aikana.

Työpajoissa esitellään joulukuussa 2021 kunnallisille neuvostoille ja järjestöille toteutetun kyselyn kautta saatuja näkökulmia ja työstetään yhdessä esitystä Etelä-Karjalan hyvinvointialueen vanhusneuvostosta ja vammaisneuvostosta.

Samansisältöisiä työpajoja järjestetään kaksi. Työpajat toteutetaan vallitsevan koronatilanteen vuoksi kokonaisuudessaan virtuaalisina etätyöpajoina Teams-sovelluksella.

tiistaina 8.2.2022 klo 10–12

tiistaina 15.2.2022 klo 10–12

HUOM: Ilmoittautuminen 2 pv ennen tilaisuutta tästä linkistä​ tai Heini Maijaselle puh. 040 564 7145.

Lähetämme Teams-osallistumislinkin etäosallistujille tilaisuutta edeltävänä päivänä.

Lisätiedot: muutoskoordinaattori Heini Maijanen, heini.maijanen@eksote.fi, p. 040 564 7145
Lämpimästi tervetuloa!